Diari Oficial de la Generalitat Valenciana


Sumari del DOGV 6951, del 25-01-2013 (2013/20)

Notificació de la sentència dictada en el juí verbal número 900/2003.
---------------------------------------------------------------------

### Dades del document

Número de DOGV
:   6951

Data del DOGV
:   25-01-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/20


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí verbal número 900/2003. [2013/20]  
Juí verbal 000900/2003  
Part demandant: Caja Rural del Mediterráneo, Ruralcaja.  
Part demandada: María Paula Schiavo i María Rosa Sosa.  
Sobre: -   
En el juí a què es fa referència s'ha dictat la resolució el text literal de la qual és com seguix:  
«Sentència número 220/2007  
Jutgessa que la dicta: Maria Dolores Belles Centelles.  
Lloc: Castelló de la Plana.  
Data: 21 de desembre de 2007.  
  
Antecedents de fet  
Primer. Que la part actora, en la representació que deté, va presentar un escrit de demanda que corresponia a este Jutjat pel torn de repartiment, en el qual, després d'exposar els fets i els fonaments jurídics que estimava d'aplicació al cas d'interlocutòries, acabava suplicant que es dictara una sentència estimatòria de la demanda per la qual es condemnara la demandada a abonar a l'actora la quantitat reclamada, més els interessos pactats i les costes processals produïdes.  
Segon. Que, admesa a tràmit la demanda relacionada, la demanda es va traslladar a la demandada i es van citar les parts a una vista per al dia 19 de desembre del present, a les 11.45 hores, acte al qual només va comparéixer la part actora, que es va ratificar en la demanda i va proposar una prova, que va ser admesa i practicada, i les actuacions van quedar per a sentència.   
Tercer. Que en la substanciació del present procediment s'han observat totes les formalitats de l'orde processal.   
Dispositiva  
Que estime la demanda interposada per la procuradora dels tribunals Pilar Sanz Yuste, en nom i representació de la mercantil Caja Rural del Mediterráneo (Ruralcaja), i condemne les demandades, Maria Paula Schiavo i Maria Rosa Sosa, a abonar, de forma conjunta i solidària, a l'actora la quantitat de 498,33 euros, més els interessos pactats de la dita quantitat des del dia 22 de juliol de 2003, amb imposició a la demandada de les costes processals produïdes.   
  
Notifiqueu esta resolució a les parts.  
Lliureu-ne testimoniança perquè conste en les actuacions.  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).   
El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptadors des de l'endemà de la notificació de la sentència, que es limite a esmentar la resolució objecte d'apel·lació i en què es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).   
Esta és la sentència que pronuncie, mane i firme.»   
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar este edicte a fi de notificar la sentència a la part demandada, Maria Paula Schiavo i Maria Rosa Sosa.   
  
Castelló de la Plana, 31 d'octubre de 2011.- La secretària judicial: María Tamara Vicente Silva.